Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 176/13/4404	Nové Zámky, 29.11.2013
EEČ : 2-33-171-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec XXXXX narodenej XXXXX,  je podľa  uznesenia Okresného  súdu  Nové Zámky spisovej  značky 16  P 141/2012 - 50    zo  dňa  06.12.2012     povinný prispievať  na  jej   výživu mesačne sumou  130,00 €,  vždy do  15. dňa  v mesiaci a zročné výživné  za obdobie od 01.06.2012  do  30.11.2012  v sume 780,00 €   je povinný platiť v splátkach po 50,00 € mesačne, spolu s bežným výživným až do vyrovnania,   vyživovaciu povinnosť si neplní pravidelne mesačne, čím za obdobie od  01.12.2012  do   29.11.2013   vznikol na výživnom dlh  i so zročným výživným  v sume   2.340,00 €.

lebo zanikla trestnosť činu

Odôvodnenie:
Poverený príslušník Obvodného oddelenia PZ  Šurany, uznesením ČVS: ORP-221/SU-NZ-2013  zo dňa  01.03.2013  podľa § 199 odsek 1 Trestného poriadku začal trestné stíhanie  vo  veci  prečinu  zanedbania  povinnej výživy podľa § 207  odsek 1 Trestného zákona  a uznesením  zo dňa   16.04.2013   podľa § 206 odsek 1 Trestného poriadku stíha  XXXXX,  ako obvineného z uvedeného prečinu, na tom skutkovom základe, ako je to uvedené vo výrokovej časti uznesenia.

	Svedkyňa  XXXXX   pred  povereným príslušníkom Policajného zboru  dňa  20.11.2013   uviedla,   že obvinený  dlžnú  sumu na výživnom  uhradil v plnej výške,  keď jej  v priebehu  mesiacov jún až  november   roku 2013  zaslal  poštovými poukazmi a tiež na účet, vedený v Slovenskej sporiteľni  sumu  970,00 €, čím si splnil  vyživovaciu povinnosť za stíhané obdobie.
         Tomuto tvrdeniu nasvedčujú i fotokópie poštových poukazov  a výpisov z banky  na č. l.  71 - 72 vyšetrovacieho spisu.
         Obvinený využil ustanovenie  o účinnej ľútosti v zmysle § 86  odsek 1 písmeno a) Trestného zákona a vyživovaciu povinnosť voči svojej maloletej dcére  dodatočne splnil skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
         Preto bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka